 Proza - : - Cantec de Vasile Dumitru : - Cantec de Vasile Dumitru"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > noaptea ... (Poezie) > acuarela ... (Poezie) > de(ux)camero... (Personale) > te caut ... (Poezie) > Apasare ... (Poezie) > Pasarea ... (Poezie) > Craciun cu... (Scenariu) > nu ... (Personale) > involburare... (Personale) > copacul pi ... (Personale) > stau... ... (Poezie) > e toamna ... (Poezie) > ard ... (Poezie) > Prajeala ... (Proza) > Chemarea ... (Proza) > Vara ... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14048048 index.html' > Vizionari: 1092 > Cantec proza [ ] - - - - - - - - - - - - - - - - - - - - - - - - - de Vasile Dumitru [suditeanu ] 2014-04-16 | | Caldura statea intre garduri ca o pasta groasa. A venit dinspre Caramanu, tocmai din zarea vinetie si tremuratoare, cursa dintr-un soare care ardea inca din zori. A trecut de movila de nisip, acoperita cu butuci de vie cu vitele rastignite pe araci si frunzele atarnand, rasucite, de parca le-ar fi cazut barbiile in piept, cristi rastigniti in arsita, s-a intins pe strazi si prin curti si a ramas neclintita printre siri de paie, cotete de gaini si salcami ce incercau sa se agate de nori, ferindu-se de fierbinteala de jos... Cainele sapase o groapa sub cusca si se bagase cu totul, nu iesea decat noaptea sa lipaie apa din tigaia cu smaltul sarit, nici nu se uita spre bucata de mamaliga ce se intarise ca piatra, nici furnicile nu puteau rupe faramite din ea. Ma asezam in genunchi si ma aplecam sa-l vad, intorcea doar un ochi maroniu spre mine, ma oglindeam in cercul alb desenat de gura gropii in privirea lui si-l chemam: - Ursei baiatule, hai sa ne jucam! Alerga dupa minge mai ceva ca Dridea, se rostogolea, sarea inaintea ei apoi o apuca usor in colti si venea spre mine cu capul pe spate, cu coada ridicata steag, cu ochii holbati, de parca ar fi zis "hei, ai vazut ce fente stiu?" Ne intreceam la fuga, de la portita gradinii pana la strada, facea salturi de leu, cu limba atarnandu-i intr-o parte, tragand cu coada ochiului spre mine, un ghem negru ca cioara, Ursei, boldeiul  Acum statea in fundul gropii, cu ochiul maroniu abia deschis, cu limba scoasa clatinandu-se dupa cum respira. Aerul era ca o apa calda, il simteam curgand printre degete, puteam sa-l iau in pumni ca pe tarana, il vedeam cum se rasfira peste picioare, curgand in suvite tremuratoare  Mama statea in casa, fara basma pe cap, descheiata la primul nasture de la rochie, transpirata, astepta sa vina seara, sa poata face mancare, sa dea la pui, sa aeriseasca. Tata era la camp, un adevarat erou din povesti, nu ar fi putut iesi din sat, sa se lupte cu balaurul secetei, daca nu era un erou! Clar! Eu eram stapanul absolut al curtii, cu picioarele goale, cu pantaloni scurti si un maieu candva alb, cu nasul, pometii, umerii si bratele rumenite in cuptorul verii, cu un par zburlit si decolorat ca panza de sac, iesind de sub un coif de ziar, pavaza impotriva sulitelor solare. Eram doar doua fapturi in tot acel univers potopit de caldura, eu, in curte, tinand sub talpi globul pamantului si soarele, sus, atipit pe cearceaful cerului. Uita sa se miste, doar cand ma plictiseam prea tare si il luam la ochi cu prastia se inrosea in obraji si cobora dincolo de lunca, se stergea de praf in plopii de pe malul raului si tragea dupa el perdeaua mov a serii, cu stelute albe. O data cu luceafarul de seara ce se ivea printre frunzele salcamului din curtea lui nea Dumitru, mama iesea in curte, ramanea o clipa nemiscata, cu ochii in zare, parca nici nu respira, apoi zicea: - Fugi si deschide poarta mare, vine tac-tu! Ma intindeam cat puteam sa ajung la varful scandurilor, la sarma ce tinea legate cele doua porti, le taram prin praful curtii, desenand semicercuri adanci, ieseam in drum, tarsindu-mi talpile prin nisipul fierbinte, priveam o vrabie intinsa in praf, cu o aripa in sus si una intinsa pe pamant, statea nemiscata, ne-am privit cateva clipe, m-am uitat de-a lungul drumului si nu am vazut si nu am auzit nimic, mi-am intors capul spre nucul de la canapea, parca intrebandu-l "tu vezi ceva?" si m-am intors la cusca lui Ursei, doar-doar l-oi scoate de acolo. Ce-o fi auzit mama? Dau sa ma aplec spre groapa catelului si aud la poarta: - Hai, Randunico, hai, Stelule tata, hai ca a dat Dumnezeu si am ajuns! Caruta intra pe poarta parca pas-pas, caii aveau coastele albe de naduseala, tata ghemuit pe scandura, cu coatele pe genunchi, cu maraseasca in coltul gurii, cu palaria trasa pe frunte, cu ochii albi cantrastand cu gatul ars de soare. Caii se opreau langa porumbar, tata cobora cu un geamat scurt, dezmortindu-si picioarele, ma cauta cu privirea si zicea scurt: - Ada apa! in fata casei era o bolta de vie, sub care mancam in serile de vara. Tot acolo era si canapeaua pe care stateau galetile cu apa de baut. Dedesubt erau alte galeti cu apa pentru cai, aduse din timp de la fantana, sa nu bea caii transpirati apa rece. M-am repezit si am adus o galeata. Tata, care intre timp scosese capetelele hamurilor, a pus galeata pe genunchi si a apropiat-o de botul Randunicii, care si-a afundat capul in apa pana peste de nari, sorbind lung si zgomotos, miscandu-si urechile in ritmul inghititurilor. Cand s-a terminat jumatate din apa tata a lasat galeata in jos si s-a mutat la Stelu, iapa ramanand cu buzele rasfrante, dintre care ii curgeau dare de apa. Stelu a sorbit rabid cealalta jumatate, cautand cu buzele aspre stropi de apa in fundul galetii, cu un fasait metalic. Tata mi-a intins galeata goala, am asezat-o la roata carutii, am desfacut streangurile de pe crucioaie, tata a dat jos hamurile si a dezlegat darlogii, eu am legat-o pe Randunica de primul suian, tata a legat calul de al doilea, a adunat niste iarba de pe fundul carutii, a facut doua ghemotoace, mi-a dat unul si am inceput sa stergem sudoarea si praful de pe grumazurile si coastele cailor. Cand am terminat am adus a doua galeata, caii au sorbit-o la fel de repede si am plecat cu amandoua galetile la fantana. Ca sa aduc doua galeti cu apa era greu dar ma incordam din tot trupul, tineam limba intre dinti, galetile se loveau de glezne si ma stropeau cu apa rece ca gheata, ma opream de trei ori pana acasa, ultima oara la canapeaua de la poarta noastra. Asa am facut si acum, m-am odihnit putin, oricum mai aveam de facut inca doua drumuri la fantana. Atunci, la canapea, ridicandu-mi privirea, am vazut asa ca un ghem, ca o umflatura pe creasta casei lui nea Ninel, ca un colt de tigla spart de ploile cu piatra izbucnite in toiul verilor si miscat de vifornitele iernilor. Cateva stele intepau inserarea, frunzele nucului dormeau neclintite si de acolo, de pe casa de peste drum s-a auzit scurt si strident: "cucuveau, cucuveau"! Eu m-am ridicat, ea a plonjat in gol, ca o umbra cu aripi, disparand dincolo de pomi. Tata baga hamurile in grajd, mama era in mijlocul curtii, cu ochii spre poarta pe care intrasem dar cu privirea undeva in sus, spre varfurile pomilor, parca spre locul de unde venise strigatul! - E sufletul lui Nelu, a zis soptit, cu mana la gura,apoi s-a inchinat de trei ori scurt. - Adapati caii, spalati-va si haideti la masa, ne-a spus. Dupa ce am adus si ultimul rand de apa am inchis portile, l-am tras pe Ursei afara si i-am dezlegat zgarda, acesta m-a atins cu nasul lui rece, m-a privit si a plecat spre poarta, parca spunandu-mi ca isi ia postul in primire. Noaptea a fost scurta ori somnul adanc, m-am trezit abia cand m-a clatinat mama. - Du-te dupa iarba la porci pana nu incepe vipia! Cu ochii carpiti mi-am tras pantalonii, am luat tenesii, din grajd am luat un socotei si am pornit spre vii. Ursei mergea inaintea mea, tantos, fluturand din coada. Gardurile varuite sprijineau crengi de pomi, tufe de trandafiri sau cate o vrabie. O randunica a sagetat razant cu drumul, prin curti se auzeau cocosi chemand gainile la scurmat, luceafarul de dimineata tremura deasupra padurii, parca aratandu-mi directia. Am trecut de lizera de salcam-cret care inchidea viile ca intr-o zona interzisa si m-am indreptat spre valea care promitea stir fraged, volbura, susai si iarba grasa. Deasupra padurii se intindeau esarfe rosii, soarele incerca sa se ridice peste tufele de gherghine si porumbe si sangera in ghimpii acestora. Deasupra nu era niciun nor, era deja cald, trebuia sa ma grabesc, sa nu ma apuce revarsarea de suvoaie fierbinti care vor curge din gura de furnal a soarelui cand se va ridica la orizont. Ursei cauta butuci mai infrunziti si se tolanea sub ei, urmarindu-ma cu privirea. Cand am umplut sacul si l-am luat pe umeri, soarele cernea lumina oparita peste campuri. Catelul a inteles semnalul si a pornit glont spre casa. De la primele case am vazut femei la porti, privind de-a lungul drumului, spre sat. Am mutat sacul de pe un umar pe celalalt si atunci am vazut multimea adunata in dreptul curtii noastre. Am recunoscut-o pe tanti Ligia, inalta, voinica, legata cu basmaua la ceafa, doar ea purta basmaua asa, toate celelalte femei legau colturile basmalelor sub barbie, am vazut-o pe tusa Mita, cu vesnica ei vesta neagra si broboada de aceeasi culoare, cu o fata alba, mai alba decat al oricarei alte femei din jur, batrana, asa a fost mereu, batrana, neschimbata de trecerea anilor, am vazut-o pe tanti Mia, scunda si grasa, cu rochie inflorata, cu batic, copii, flacaii de pe strada  Nu statea nimeni pe canapea, toti erau in picioare, in drum, si nici nu vorbeau, doar sopteau  Mai aveam cativa pasi pana la poarta cand am auzit motor de masina, o dubita a dat coltul dinspre strada lui Nicu Budu, ca la un semn femeile au inceput sa se vaicareasca prelung si inalt, sfasietor, mama tinea in dreptul gurii coltul basmalei, tanti Ligia si-a dat basmaua pe ceafa si tinea mainile pe cap, clatinandu-se, tusa Mita avea palmele impreunate sub barbie, prin geamul masinii am vazut-o pe tanti Leana, nevasta lui nea Ninel, cu capul gol, cu gura cascata, cu mainile in par, cu ochii mari, facand gesturi de parca isi pierduse mintile, masina s-a oprit, Florica, Vasile Zabodeanu, ilie Hoaja, Sile au coborat un sicriu cam de marimea mea, tanti Leana a cazut in drum tipand "Neluleeeee, Nelutu meeeeu!", mi s-a umflat gatul, mi-au dat lacrimile, parca nici nu mai auzeam, vedeam tulbure cum nea Ninel deschide larg portile mari, era prima data cand il vedeam fara caciula, femeile o tarau pe tanti Leana in casa, dinspre strada lui Nicu a aparut si preotul cu dascalul dupa el, popa Fana era inalt, cu parul si barba albe, de sub sutana ce matura praful apareau boturile negre ale pantofilor, avea manunchiul de busuioc intr-o mana si crucea argintie in cealalta, nea Cornel dascalul avea capul tuguiat si chel, transpirat, un nas coroiat, subtire, doi ochi apropiati, ducea sfesinicul ce va sta la usa mortului. Parintele s-a oprit murmurand cateva cuvinte, rastimp in care femeile i-au sarutat mana si i-au atins haina, a privit spre dascal, si-au dres glasurile si au pornit spre usa deschisa dincolo de care Nelu era intins pe masa, intonand un duet mai mult nazal: - Miluieste Doamne pe robul tau ion si primeste-l in imparatia Ta cea vesnica unde nu este... Mama si-a aranjat basmaua, mi-a vazut ochii mari, mi-a luat socoteiul din spate, m-a luat de mana si am intrat in curte, a lasat iarba langa poarta de la curtea animalelor si am intrat amandoi in casa, mama m-a cuprins pe dupa umeri si am stat asa mult timp, prima si ultima oara in viata mea... Aproape se innoptase cand tata a terminat toate treburile curtii, ii turnasem apa in lighean, sa se spele, tata statea sub bolta de vie, pe un scaunel, cu coatele pe genunchi, cu capul gol, cu parul sur transpirat, adancit in ganduri. tigarea ii fumega intre degete. - Vii la priveghi? L-a intrebat mama, imbracata toata in negru, cu flori si o lumanare in mana. - Ce sa fac la priveghi? Sa-l aud pe Ninel vaitandu-se ce baiat bun a fost Nelu? Sa-l iau de beregata si sa-l dau de pereti? Acum e bun, ma? Acum e baiatul ala bun si harnic? Da" cand tremura pe ploaie sau pe bruma, cu oile in camp, descult, doar cu o camasa pe el, nu era bun, ma? Ca tremura saracul ca varga, era vanat, il intrebam ce faci Nelule si el nici nu putea desclesta gura de frig, tremura ca un caine la injectie! Sau s-o aud pe Leana bocind si s-o intreb de ce nu avea niciodata mancare la el cand ratacea toata ziulica pe miristi cu oile? Ca-i dadeam eu, ce puteam rupe de la mine... Nu vin, femeie, iese dandana daca trec strada! Tata a tras adanc din tigare, cu sete, jarul parca sfaraia ca sudura, mama a plecat spre casa de peste drum, luminata de becuri si lumanari, atata lumina nu vazuse Nelu niciodata in casa lor, nici acum nu vedea, plutea in nefiinta, poate urcand, poate nu... Prin fereastra deschisa difuzorul canta incet, cu vocea ragusita a Mariei Tanase: "Lumee, lumee sooro lumee, c-asa-i lumea, trecatoare, unul naste - altul moare, lumee, sooro lumee...". | index 'pageview'); 